Bintang kudus

Bintang kudus  utawi Komét inggih punika és, benda tata surya alit sané anget lan ngawit ngelepasin gas ritatkala nglintangin nampek ring Surya, prosés sané kawastanin palepasan gas. Puniki ngasilang atmospher sané nglimbak, nénten kaiket antuk gravitasi utawi koma sané ngiterin inti, miwah ring sapunapiné ikuh gas miwah gas buk sané makedus saking koma. Paristiwa puniki sangkaning panglalah saking radiasi surya miwah plasma angin surya sané mamargi ring inti bintang kudus. Inti komét linggahnyaé saking panyatusan méter ngantos puluhan kilométer lan kawangun antuk pupulan és, buk, lan partikel-partikel batu sané alit sané lepas. Koma minab ngantos kaping 15 diaméter Gumi, raris ikuh prasida nglintangin siki unit astronomi. Yéning sedeng nampek miwah galang, bintang kudus prasida kacingakin saking Gumi nénten madaging wantuan téléskop miwah prasida subtend busur ngantos 30 ̊ (60 sasih) nglintangin langit. Bintang kudus sampun kaselehin miwah kacatet saking dumun olih makudang-kudang budaya miwah agama.

Bintang kudus katahan madué orbit élips sané pinih ékséntris, miwah ipun madué periode orbit, ngawit saking makudang warsa ngantos mapoténsi makudang-kudang yuta warsa. bintang kudus periode cendet mawit saking sabuk Kuiper utawi cakram kasebar sané mapaiketan, sané magenah ring dura orbit Néptunus. bintang kudus periode lantang kasengguh mawit saking awan Oort, bola awan saking benda és sané nglimbak saking jaba sabuk Kuiper ngantos ring tengah bintang sané pinih nampek. Bintang periode lantang kagenahang ring gerak nuju Matanai olih gangguan gravitasi saking bintang sané nglintangin miwah pasang susut galaksi. Bintang kudus hiperbolik minab nglintangin apisan ring tata surya sisi tengah sadurung kaulungin nuju ruang angkasa antarbintang.

Bintang kudus punah sané sampun nglintangin nampek ring matanai sampun ping kalih kilangan akéh pisan volatil es miwah bukné miwah minab rauh mesib sareng asteroid alit. Asteroid kasengguh madué wit sané matiosan saking bintang kudus, sampun kawentuk ring tengah orbit Jupiter pantaraning ring jaba tata surya. Sakémanten, pacundukan bintang kudus sabuk utama miwah planet alit centaur sané aktif sampun ngabur pabinayan pantaraning asteroid miwah bintang kudus. Ring pangawit abad ka-21, kapanggihin makudang-kudang benda alit antuk orbit bintang kudus periode lanyang, sakéwanten karakteristik asteroid tata surya sisi tengah, kasengguh bintang kudus Manx. Ipun kantun kaklasifikasiang dados komet, minakadiC/2014 S3 (PANSTARRS). Kalih dasa pitu bintang kudus Manx kapanggihin saking warsa 2013 ngantos 2017.

, wénten 4.584 bintang kudus sané kapanggihin. Sakémawon, puniki nyihnayang fraksi sané pinih alit saking total populasi bintang kudus poténsial, santukan cadangan benda-benda sekadi bintang ring jaba tata surya (ring awan Oort) kirang langkung atriliun. Kirang langkung asiki bintang kudus nyabran warsa prasida kacingakin antuk mata melalung, yadiastun akéh saking punika sané enduk miwah nénten ngulangunin. Conto sané pinih galang kasengguh "bintang kudus ageng". Bintang sampun karauhin olih probe sané tanpa awak sekadi Deep Impact NASA, sané ngeplugang kawah ring bintang kudus Tempel 1 anggén mlajahin isiné, miwah Rosetta saking Badan Antariksa Éropa, sané dados sané kapertama ngadaratang wahana robot antariksa ring bintang kudus.

 Pustaka